ming030890/wiki-yue-high-quality huggingface dataset:
鑼機

鑼機（粵讀：lo4⁴⁽¹⁾ gei¹，英文：Milling machine）係一種主要用於金屬切削嘅機床，於1818年由包括埃里•惠特尼喺內嘅數位美國機械工程師共同發明。以鑼刀作為刀具加工工件表面呢種方法叫做鑼
廣東話人專用詞
鑼或囉此字源自香港式工程人員英語中文譯音Rotary cutting tools
鑼機用來切削平面，或者用特殊形狀嘅鑼刀鑼出成型表面、螺旋槽或齒輪嘅齒形等。鑼時，工件裝喺工作台上或分度頭等附件上，鑼刀作旋轉嘅切削運動，輔以工作台作進畀運動。

分類
臥式鑼機、
立式鑼機、
龍門鑼機、
仿形鑼機
萬能鑼機。萬能鑼機工作台可以喺水平方向旋轉一定角度，並附有立鑼頭等，應用範圍廣。
另外亦有木工鑼機，用於加工木材嘅各種成型表面同凹凸榫槽等，結構比較簡單。

鑼中嘅常見問題
喺鑼鑼作業質量可能會出現一啲挑戰。最常見嘅問題如下表所示：

切割速度
從可確定嘅，撳咗列公式刀具主軸每分鐘嘅轉速測定切削速度：VC係剪切速率，n為轉速嘅工具，DC係刀具直徑。
切割速度係決定刀具長度嘅主要因素。高速切削加工費時少，但刀具磨損亦快。加工工具同手冊嘅製造商提供適當嘅工具切割速度或固定期限嘅刀具壽命，例如，分上嘅關鍵數據。有時需要調整切割速度快，持續時間從唔同嘅工具同優化生產力，剪切速率值乘以修正係數。此校正因子同刀具嘅切削操作嘅長度之間嘅關係唔係線性嘅。
剪切率可能導致過度磨損非常快尖端嘅工具，公差加工損失尖端嘅塑性變形，喺一般情況下，工質變差。此外，切割速度太低可能會導致高達邊緣形成嘅工具，喺排屑同加工時間增加的困難，導致生產效率低同成本高加工。

旋轉速度
機床主軸嘅旋轉速度通常喺每分鐘轉速（RPM）表示。喺傳統嘅鑼機係一個有限嘅範圍內，對主電機同機變速箱嘅速度旋轉嘅速度取決於速度。喺數控鑼機，控制與反饋系統，喺任何速度嘅速度範圍內可以選擇噉嘅速度，最高車速。
該工具嘅轉速係成正比嘅切削速度同刀具直徑成反比。

切削深度同切削深度
切削深度同切削深度（P）係切屑從工件表面分離層嘅深度。通常以毫米（mm）表示
切削深度，主要取決於被加工材料性質,尺寸精度嘅要求，機床嘅剛性,據此選擇刀具嘅大小，尖端半徑同形狀。粗加工時,尖端半徑較小，以適應更高切深度同進畀率。精加工時，切削深度應該減小。
有效切割長度（LA）嘅最大值，直接關係到尖端邊緣嘅長度取決於切割深度（P）同位置角（κr）嘅

加工時間
鑼機計算加工時間時，必須考慮到被加工件,刀具。呢個長度取決於鑼嘅類型。例如，預計長度近似重合與刀具直徑嘅一半；鑼槽唔同,噉凹槽嘅深度同刀具嘅直徑亦唔同.輪廓鑼加工長度取決於刀具嘅直徑同異形曲面。
加工時間可以從下面嘅公式計算。
其中Tm係加工時間，f 係進畀速度。

切削力
反向
正向
切削力係一個需要考慮嘅參數，以防止喺刀具同工件嘅破損同變形.呢個參數係一個進步鑼功能，切割速度快，可加工嘅材料，材料嘅硬度，刀具嘅特點同切屑嘅平均厚度。所有呢啲因素都包含喺一個名為特定嘅切削力,單位係N / mm²

切割能力
通常表示需要執行一個特定嘅加工切削功率（Pc）千瓦（kW）同排屑，具體嘅切削力同路由器嘅性能體積值計算。呢個特定嘅切削力（Kc）係根據被加工材料，刀具幾何形狀，切屑厚度等類型確定。
為咗獲得正確嘅功率值，得到嘅值應除以一個畀定嘅無量綱值，考慮到機器（p）嘅性能。呢個值係有效嘅切削加工性能之間嘅比例，即喺該工具所需嘅功率；關於電源消耗本機嘅主傳動電機。
其中Pc 係切削功率，Ac 係切割寬度，p 切削深度，f 係進畀率，Kc 係具體嘅切削力，p 係機器嘅性能。

安全標準
當喺鑼機工作時，必須遵守某啲規定，以確保唔會發生任何事故造成可能嘅傷害。
維基同享有多媒體嘅嘢：Milling machines
金馬倫米曹

金馬倫米曹（英文：Cameron Mitchell，1918年11月4號—1994年7月7號）係美國一個男演員、舞台劇演員、電視演員、電影演員，佢喺1939年出道。
約克鎮

約克鎮（英文：Yorktown），亦可以叫做約克敦，係美國維珍尼亞州嘅鎮，最出名就係響美國獨立戰爭期間，成為約克鎮圍城戰嘅所在地，令英軍最終投降。
金文泰站

金文泰站（英文：Clementi MRT Station，代號EW23）係星加坡地鐵東西綫上嘅地下鐵站，位於星加坡本島金文泰規劃區。
鄧梅利

鄧梅利（英文：Don Murray，1929年7月31號—）係美國一個男電影導演、編劇、製片人、舞台劇演員、電影演員、電視演員，1954年出道。
歐內斯特·盧瑟福

歐內斯特·盧瑟福（英文：Ernest Rutherford，1871年8月30號—1937年10月19號）係紐西蘭物理學家，大家叫佢做「原子核物理學之父」，第104號元素亦為咗紀念佢而叫佢做「鑪」，喺1908年獲得諾貝爾化學獎。
羅瑟福嘅發現包括放射性半衰期嘅概念、氡呢種放射性元素，以及阿爾法同貝他輻射嘅分類同命名。佢同湯馬斯·羅伊茲一齊證明咗阿爾法輻射係由氦原子核組成。 1911年，佢提出原子嘅電荷集中喺一個好細嘅原子核入面嘅理論。 呢個係佢透過發現同解釋羅瑟福散射得出嚟嘅，當時係由漢斯·蓋革同歐內斯特·馬斯登進行嘅金箔實驗。呢個發現促使佢提出咗羅瑟福模型嚟描述原子嘅結構。1917年，佢進行咗首次人工誘發嘅核反應，用阿爾法粒子撞擊氮原子核。結果佢發現咗一種次原子粒子嘅釋放，佢一開始叫佢做「氫原子」，之後更準確咁改名做質子。 佢仲同亨利·莫斯利一齊發展咗原子序數系統。佢嘅其他成就包括推進無線電通訊同超聲波技術嘅發展。
羅瑟福喺1919年成為劍橋大學卡文迪許實驗室嘅主任。喺佢嘅領導下，詹姆斯·查德威克喺1932年發現咗中子。同年，約翰·科克羅夫特同歐內斯特·沃爾頓喺佢嘅指導下進行咗首次受控嘅原子核分裂實驗。為表彰佢嘅科學成就，羅瑟福獲封為英國男爵。佢喺1937年去世之後，被安葬喺威斯敏斯特教堂，近查理斯·達爾文同艾薩克·牛頓嘅墓地。1997年，化學元素鑪（104Rf）以佢嘅名字命名。

早年生活同教育
歐內斯特·羅瑟福喺1871年8月30日出世喺紐西蘭尼爾遜附近嘅布賴特沃特。 佢係蘇格蘭珀斯嘅移民農民兼機械師詹姆斯·羅瑟福同英格蘭霍恩丘奇嘅教師瑪莎·湯普森嘅12個仔女中嘅第四個。 羅瑟福嘅出生證明書錯誤咁寫成「Earnest」。佢嘅家人叫佢做Ern。
羅瑟福5歲嗰陣移居到紐西蘭嘅福克西爾，喺福克西爾學校讀書。1883年，11歲嘅羅瑟福一家搬到馬爾堡峽灣嘅黑夫洛克。搬家係為咗靠近羅瑟福父親發展嘅亞麻加工廠。 歐內斯特喺黑夫洛克學校讀書。
1887年，佢第二次嘗試就贏得咗獎學金，去咗尼爾遜學院讀書。 佢第一次考試嘅時候，地理得75分（滿分130分），歷史得76分（滿分130分），英文得101分（滿分140分），算術得200分（滿分200分），總分452分（滿分600分）。 呢啲分數係尼爾遜地區最高嘅。 佢獲得獎學金嗰陣，考到600分滿分嘅580分。 獲得獎學金之後，黑夫洛克學校送咗佢一套五冊嘅《世界嘅人民》。
佢喺1887年到1889年喺尼爾遜學院讀書，1889年做咗學生會長。佢仲喺學校嘅欖球隊打波。 佢曾經獲得政府服務嘅實習機會，但佢拒絕咗，因為佢仲有15個月嘅學院課程要讀。
1889年，佢第二次嘗試就贏得咗獎學金，去咗紐西蘭大學嘅坎特伯雷學院讀書，由1890年到1894年。佢參加咗辯論學會同科學學會。 喺坎特伯雷，佢1892年攞到拉丁文、英文同數學嘅複雜文學士學位，1893年攞到數學同物理科學嘅文學碩士學位，1894年攞到化學同地質學嘅理學士學位。
之後，佢發明咗一種新嘅無線電接收器，1895年獲得咗1851年展覽皇家委員會嘅1851研究獎學金， 去英國劍橋大學嘅卡文迪許實驗室深造。 1897年，佢獲得咗劍橋大學三一學院嘅文學士研究學位同Coutts-Trotter獎學金。
邁亞美國際

邁阿密國際足球會（西班牙文：Club Internacional de Fútbol Miami，英文簡稱Inter Miami CF或者Inter Miami）又譯作「國際邁阿密」，係支喺美國佛羅里達州邁亞美都會區嘅足球會，由前足球員大衛·碧咸參與創建並擔任球會主席，喺2020年加入美國職業足球大聯盟（MLS）。

歷史
2013年退役後，碧咸就開始着手籌建新球隊，最終選擇邁亞美作為新球隊嘅主場。2018年1月29號，MLS宣佈大聯盟第25支球隊落戶邁亞美，並喺2020球季正式加入MLS。球隊名稱「邁阿密國際」喺2018年9月5號正式公佈。
2019年12月31號，邁阿密國際宣佈聘請墨西哥蒙特雷前主帥迪亞高·阿朗素為該隊第一任領隊。
2020年3月2號首場賽事作客喺加州銀行運動場鬥洛杉磯足球會，結果0:1輸波。
2020年8月23號，邁阿密國際以3-2戰勝奧蘭多城，攞到球隊嘅首場勝利。
2021年1月18號，英格蘭女子足球代表隊教練菲臘尼維利被任命為新任領隊，西雅圖海灣者嘅Chris Henderson被任命為首席足球官兼體育總監。
2023年6月1號，邁阿密國際宣佈同尼維利分道揚鑣。這個決定是出於球會喺美國職業足球大聯盟東岸排名墊底嘅現狀。助理教練查維·摩拉里斯將擔任臨時領隊。
2023年6月7號，阿根廷足球員利安奴·美斯宣佈將轉會至邁阿密國際。
2023年7月15號，利安奴美斯正式加盟邁阿密國際，簽咗兩年合約。6月28號，前巴塞隆拿教練馬天奴被任命為邁阿密國際嘅教練，並喺7月正式加盟。
美斯喺7月16號嘅邁阿密國際揭幕儀式度同前巴塞隆拿隊友沙治奧·布斯基斯一齊加入球隊。7月21號，邁阿密國際宣佈美斯同布斯基斯嘅另一位巴塞隆拿隊友佐迪·艾巴亦都加盟邁阿密國際。
都會城

都會城（英文：Metrotown，常見誤譯有「鐵道鎮」等）位於加拿大卑詩省本拿比西南部，係本拿比嘅四個正式嘅市鎮中心之一，亦係大溫哥華地區嘅幾個區域性市鎮中心之一。根據本拿比市政府嘅官方定義，鐵道鎮嘅界線分別係：西邊嘅市界路（Boundary Road；本拿比同溫哥華嘅市界、南邊嘅帝國街（Imperial Street），東邊嘅皇家橡園道（Royal Oak Avenue），北邊嘅京士威道（Kingsway）以北嘅一系列細街道。總面積為2.97平方公里。

英文名
美國城市議題及經濟學學者R·W·亞查（R. W. Archer）話：「metrotown」爾個詞（直譯「都會鎮」）係喺1962年由美國巴爾的摩地區規劃委員會（Baltimore Regional Planning Council）第一次使用嘅。委員會曾經倡議喺巴爾的摩市外圍設立一系列建築密度高過當時市郊地帶建築密度嘅「都會鎮」，每個「都會鎮」足以容納10萬至20萬名居民。1969年，R·W·亞查喺《美國經濟學及社會學期刊》上面發表文章，借用「metrotown」爾個詞來描述一種新市鎮：爾種新市鎮擁有一系列唔同嘅土地用途，以照顧區内居民就業同起居上面嘅需求，同時又要同都會區内其他社區相輔相承。佢又認為：喺一個都會區内興建一系列互相連接嘅都會鎮，係最合乎成本效益嘅新市鎮開發模式，重列舉瑞典斯德哥爾摩外圍的韋靈比（Vällingby）同許格達倫（Högdalen）為爾種發展模式嘅範例。本拿比政府喺1970年代採納「metrotown」爾個詞來泛指爾種市鎮中心發展模式，但係後來爾個詞逐漸演變成專指京士威道同修適士道（Sussex Avenue）交界一帶嘅專有名詞。

中文名
「Metrotown」爾個名出現嘅初期並無統一嘅中文譯名。喺1980年代末同1990年代初，「鐵道鎮」、「地鐵城」 同「美都鎮」 等譯名都有人過用。「鐵道鎮」同「地鐵城」都同鐵路運輸有關，因為「Metrotown」裡面嘅「Metro」喺英文裡面可以指「地鐵」。「鐵道鎮」後來逐漸成為大溫哥華地區中文媒體同華人機構最常用嘅譯名，但係宜家依然有部分媒體同機構（例如本拿比公共圖書館中文網站）將爾個地區稱為「都會城」。
超短裙

迷你裙，又叫超短裙，係裙嘅一種，一般長度係膝頭10厘米以上，1960到70年代開始流行嘅風格。
趙澤偉

趙澤偉（粵拼：ziu6 zaak6 wai5；簡化字：赵泽伟；1990年1月20號—2018年9月27號）係中國大陸嘅罪犯，亦係四二七榆林米脂斬人案嘅主犯，陝西榆林米脂縣人。佢喺2018年4月27號挨晚喺陝西榆林米脂嘅縣三中出面條巷用匕首搞出單殺人案，事發造成9位學生死亡，10位學生受傷。事發後，因呢單殺人案性質比較惡劣，而震驚咗成個陝西地區嘅社會。後嚟趙澤偉俾差佬當場叉住兼拉去收監，同年5月28號俾榆林市人民檢察院採取入稟行動，同年7月10號俾榆林市中級人民法院公開審理時，話趙澤偉因為殺人而要執行死刑兼剝削政治權利終身嘅處罰，重喺半個月後俾陝西省高級人民法院審核通過咗可以執行死刑嘅處罰。同年9月27號卯時被當場執行死刑。
趙世光

趙世光（1940年—2016年7月20號）係香港華光航業前董事長，阿爸係船王趙從衍，所以有「船王之子」嘅稱號。佢老婆係邵氏女演員何琍琍。佢2010年腦中風後長年住院，到2016年響香港養和醫院逝世，享年77歲。
李晉曄

李晉曄（粵拼：lei5 zeon3 jip6；1996年7月28號—），中國內地律師、男藝人，廣東人。本科畢業於北京外國語大學法學院，碩士畢業於喬治城大學。
司徒成光斬人案

呢篇文可能內容偏頗，或者地方色彩太濃。掛模者要喺討論頁講明邊度有唔中立嘅地方。編輯者郁手之前不妨打開討論頁睇睇。建議將司徒成光斬人案改名做荷里活廣場斬人案。 講明理由，撐、反都得。（即搬）
除非特別寫明，否則本文所有時間都係以UTC+8時間為準。
鑽石山荷里活廣場斬人案



死亡數
2人，方曉彤（26歲）及劉繼禧（22歲）
鑽石山荷里活廣場斬人案又叫鑽石山斬人案或荷里活廣場斬人案，係指2023年6月2號喺香港鑽石山荷里活廣場發生嘅殺人案，有一個精神病男人用刀斬死咗兩個佢唔識嘅女人。

經過
2023年6月2號下晝5點10分，喺香港鑽石山荷里活廣場嘅閉路電視片段記錄到有一個光頭男子，着住白色背心，斜孭袋，喺商場3樓一間精品店外行。突然之間，佢拎刀向一個短髮女子背後攻擊。短髮女子跌倒之後，攻擊者繼續朝佢心臟位置拮刀，短髮女子嘅朋友係一個長髮女子（22歲），拉住短髮女子並試圖保護佢。短髮女子再次倒地，長髮女子一邊拉住佢，光頭男子一邊追，並揮刀向長髮女子。最後，短髮女子已經無反應地躺喺地上，前後被拮最少30幾刀，而同行女子中刀後倒臥喺一間莎莎化妝品店前。
根據警方同商場另一組閉路電視片段，喺案發當日下晝5點，兇徒單獨入咗荷里活廣場，然後去到2樓「生活館（Life Kan）」家品店買咗一把長約12吋未開封嘅刺身刀，之後喺3樓遊走幾分鐘，等佢用作兇器。
警方到場之前，有好多市民（其中包括一個聖約翰救傷隊成員同童軍領袖）即刻進行急救同阻止兇徒，仲有個附近粵式酒樓聯盛宴嘅廚師「輝哥」用凳擊中兇徒頭部，成功制止攻擊。警方話收到好多市民報案，警員喺收到報案後4分鐘內（下午5時14分）就到場，最終兇徒稍微抵抗咗一下就被警方制伏。案發現場到處都係血同紙巾。

林作
睇埋：林作 § 多次發表出位言論
案件發生後，林作立即喺社交平台發文「抽水」，講自己買嘅波鞋同兇手嘅一樣。文章一出，即刻畀好多網民批評，有啲網民話佢「冇人性」。不過之後喺一份聲明度，佢表示絕對唔會為呢單事件道歉，最後自己刪咗呢篇post。

《文匯報》、《大公報》以及無綫電視發放假新聞
睇埋：關於東張西望嘅爭議 § 發佈假新聞
喺針對兇手動機以及佢同受害人嘅資料方面，《文匯報》、《大公報》、《東方日報》、《點新聞》以及無綫電視《東張西望》都先後發放受害人同兇手有關嘅假新聞，話事件涉及情殺，但警察之後公開回應話無證據顯示兇手同受害人相識。呢啲發放假新聞嘅行為受到一啲批評。其中時事評論員黃世澤就話，呢啲中聯辦宣傳部門為掩飾政府責任乜都講得出，亂作新聞中共先係專家 。時事評論員馮睎乾就話，當初因為《文匯報》、《東方日報》、《東張西望》同埋《點新聞》嘅報道，結果大家討論嘅都係「情殺」故事，任何報道嘅結果就係向死者家屬嘅傷口撒鹽，呢啲媒體作為罪魁禍首，喺警察澄清之後亦無道歉，只係偷偷刪改網上報道，換個標題，當乜事都無發生，做法係侮辱死者同埋對家屬做成二次傷害。馮睎乾又話，相比起之前有線新聞主播跳舞片段風波，呢啲先係真正「A true disgrace to the craft of journalism」。
武漢肺炎美國疫情

武漢肺炎美國疫情係講武漢肺炎喺美國爆發嘅情況。頭一單確診個案喺2020年1月21號出現。去到2023年1月15號，累積確診個案已經有超過1.01億單（美國疾控中心數字），而美國五十州全部都有確診個案，其他屬地得返美國邊遠島嶼未有確診個案。
美國總統當勞侵喺3月13號宣佈全國進入緊急狀態，同埋調撥500億美金聯邦儲備去對抗疫情。
3月26號，美國超越咗中國大陸，做咗全球最多公佈確診個案嘅國。當勞侵話噉樣代表美國檢測工作做得好，又質疑中國大陸公佈嘅數字做假。
截至3月尾，美國有15個州同兩個海外領地，獲當勞侵總統批准，進入咗重大災難狀態；至少有26個州落柯打要民眾留喺屋企避疫，預計到咗呢個月尾，係有超2.25億人被要求留喺室內，佔咗美國總人口至少三分二。美國勞工部3月27號公佈資料，截至3月21號當周初次申請失業金人數錄得328萬，係上禮拜嘅近十二倍。

聯邦政府初期抗疫動作
美國衞生及公共服務部部長阿薩爾（Alex Azar）喺1月28號發表，美國試過有兩次直接同一次間接提議，話會派遣科學家去中國大陸支援對抗疫情。美國同行評審醫學雜誌American Journal of Managed Care指，美國疾病管制同預防中心（CDC，以下均套用呢個縮寫）1月6號就首次提出咗派遣一支科學家隊伍去中國大陸幫手抗疫，但大陸當局就未有批准。1月27號阿薩爾同大陸嘅衛生部長打電話嗰陣，亦提返呢個意願，不過都係俾拒絕咗。
美國白宮喺1月29號宣佈，總統當勞侵成立咗特別工作組應對呢個疫情。同日安排由武漢撤離嘅第一批美國僑民，搭專機返到本土，將會喺加州河濱郡嘅一個舊空軍基地隔離觀察三日，同接受篩檢。美國CDC就喺1月30號公佈，美國出現咗第一宗本土感染肺炎嘅病例，呢陣時美國度累計有六單確診病例。CDC嘅呼吸道疾病暨免疫主任梅森尼爾（Nancy Messonnier）話美國專家會參加世衛組織（WHO）嘅專家團，希望早日去到中國大陸，聯手對抗疫情。
三月中，美國先宣布禁止神根地區旅客入美國，然後再禁埋英國同愛爾蘭旅客入美國。

各州疫情同州政府反應
呢一度係照著各州州名嘅首字母序列排布。截至3月13號，全美聯邦有成41個州同首都華盛頓特區宣佈咗進入緊急狀態。

馬里蘭州
2020年3月5號，州政府宣佈咗進入緊急狀態。

密西根州
2020年2月3號，密歇根州衛生與公共服務部（英文：Michigan Department of Health and Human Services）啟動咗社區衛生應急協調中心，以應對疫情。

俄勒岡州
截至2月28號，州長凱特·布朗（英文：Kate Brown）組建咗專門嘅應對小組，協調州政府同埋地方政府去應對疫情。應對小組由州內12個機構代表或指揮組成，以便最快向州長報告疫情嘅最新情況，同埋畀啲建議。

德克薩斯州
2月27號，州長Greg Abbott開記招，介紹咗德州準備應對疫情嘅情況。
3月2號，因一位患者出院後覆查結果係陽性，德州第二大市聖安東尼奧宣佈咗進入公共衛生緊急狀態。
3月5號，宣佈州入邊嘅六個實驗室開始有能力檢測武漢肺炎。
3月7號，州首府奧斯丁市長宣佈奧斯丁進入地方性災難狀態（a local state of disaster），同時宣佈cut埋當地年度最盛大嘅西南偏南(South by Southwest)電影、音樂同科技綜合性展會，呢個係西南偏南開幕34年來首度被cut。
3月11號，剛開幕數日嘅休斯頓牛仔牲畜展同競技節被迫提前結束。
3月13號，州政府宣佈咗進入緊急狀態。

華盛頓特區
3月11號下晝，華盛頓特區宣佈咗進入緊急狀態。

內華達州
3月18號，內華達州州長宣佈咗暫停非必要嘅商業活動一個月，期間州入邊嘅賭場、設施酒吧、影畫院同體育場，都要冚唪唥閂晒。

伊利諾伊州
伊州宣佈由3月21號至4月7號，州居民除咗買生活必需品、去睇醫生同去入油之外，都要留喺屋企度。

康涅狄格州
康涅狄格州由3月23號晚8點開始，關閉非必要嘅企業，同時間頒令禁止各種非必要嘅公共集會，要求州居民除買食物、睇醫生以外應避免去街。
牟宗三

牟宗三教授（英文：Prof. MOU Tsung San，1909年6月12號—1995年4月12號），字離中，係中國現代思想家、哲學家、教育家，佢係新儒家學派代表人物。佢曾經獲得香港大學名譽博士學位，同埋台灣行政院文化獎。

生平
1909年，牟宗三喺山東省棲霞縣牟家疃出世，祖籍湖北省公安縣。佢喺9歲嗰陣就入私塾讀書，十一歲入新制小學，15歲入棲霞縣立中學。1928年，考入北京大學預科，兩年後就升讀哲學系，1933年畢業。大學時代先後受張申府、金岳霖嘅教育，但係就受熊十力影響嘅最大，特別係《新唯識論》嘅義理，佢感到相當震撼，於是就同熊十力維持咗幾十年嘅師生情誼。
北大哲學系畢業後，牟宗三先後喺山東壽張縣鄉村師範、廣州學海書院、山東鄒平村治學院、廣西梧州中學、南寧中學、華西大學、中央大學、金陵大學、浙江大學講書，佢係講邏輯同埋西方文化為主。三十年代，曾經寫過《歷史與文化》同埋《再生》雜誌。1949年，牟宗三又到台灣國立臺灣師範大學同埋東海大學任教。1954年擔任埋台灣教育部學術審議委員。
1960年，香港大學請佢去講中國哲學。1968年，由香港大學轉任香港中文大學新亞書院哲學系主任。1973年協助創辦新亞中學。1974年喺香港中文大學退休，但仍然任教新亞研究所。然後又喺國立臺灣大學、國立臺灣師範大學、東海大學、國立中央大學任教。
1995年4月12號15時40分，牟宗三因為器官衰竭，喺國立台灣大學醫學院附設醫院逝世，享壽八十六歲。

學術
牟宗三嘅思想受熊十力影響好大，佢唔單止繼承咗佢嘅思想，仲一直發展落去。牟宗三比較落力喺哲學理論方面嘅專研，佢希望將儒家哲學同埋康德哲學融通，然後重建儒家嘅「道德形上學」。代表作包括：《心體與性體》《才性與玄理》《中國哲學十九講》《中西哲學之匯通》《現象與物自身》《佛性與般若》等。
牟宗三曾經翻譯康德嘅《三大批判》，將康德哲學同埋孔、孟、陸、王嘅心學融合埋一齊，然後又將中國哲學同埋康德哲學互相詮解。佢亦都參與過編寫雜誌，主編《再生》、創辦《歷史與文化》、編輯《理想歷史文化》。佢作為新儒家嘅代表人物，牟宗三認為當代新儒學嘅任務係「道統嘅肯定，就係肯定道德宗教嘅價值，護住孔孟所開闢嘅人生宇宙本源。」以「反省中華民族嘅文化生命，以重開中國哲學嘅途徑。」佢將以上嘅宗旨視為己任。佢嘅著作，都係針對時代同埋學術問題，希望提供一個解決嘅方法。
「
首先，我們要表明儒家的義理與智慧具有「常道」的性格。儒家，從古至今，發展了幾千年，它代表一個「常道」——恆常不變的道理。中國人常說「常道」，它有兩層意義：一是恒常不變，這是縱貫地講它的不變性；一是普遍於每一個人都能夠適應的，這是橫地、廣擴地講它的普遍性，即說明這個道理是普遍於全人類的。「常道」沒有什麼特別的顏色，就如同我們平常說的「家常便飯」；它不是一個特殊的理論、學說，儒家的學問不可視為一套學說、一套理論，也不是時下一般人所說的某某主義、某某「ism」，這些都是西方人喜歡用的方式。凡是理論、學說，都是相對地就著某一特點而說話；局限於某一特點，就不能成為恒常不變的、普遍的道理。儒家的學問更不可視為教條（dogma），西方的宗教有這種教條主義的傾向，可是儒家的「家常便飯」絕不可視為獨斷的教條。又有一些人講孔子，常為了顯示孔子的偉大，而稱孔子是個偉大的教育家、政治家、外交家、哲學家、科學家、……，把所有的「家」都堆在孔夫子身上。依這種方式來了解孔子，了解聖人，是拿鬥富的心理來了解聖人。表面上看來。似乎是推尊孔子，實際上是糟蹋孔子。事實上，沒有一個人能成為那麼多的專家。凡是拿這種心理來了解孔子，都是不善於體會聖人的生命，不能體會聖人之所以聖人的道理安在。
」

——:新版序1-2
牟宗三嘅學術研究範圍包括：
邏輯學
康德哲學
宋明理學
魏晉玄學
佛學
1983年，獲授中華民國政府頒發行政院文化獎。
1987年，獲香港大學頒授名譽文學博士。

評價
牟宗三治喪委員會嘅評價：「綜觀先生一生，無論講學論道，著書抒義，莫不念念以光暢中國哲學之傳統、昭蘇民族文化之生命為宗趣。其學思之精敏，慧識之弘卓，與夫文化意識之綿穆強烈，較之時流之內失宗主而博雜歧出者，敻乎尚矣。」
7月11號

7月11號係公曆年嘅第192日（閏年第193日），離年尾重有173日。
<< - 7月 - >>



大件事
1405年：大明鄭和第一次下西洋。
1921年：大蒙古國 (1911–1924)再獨立，行君主立憲制。
1954年：1954年環球小姐競選喺美國加利福尼亞州長灘舉行，由美國代表瑪莉安·史蒂雲森贏冠軍。
1961年：中國同北韓喺北京簽《中朝友好合作互助條約（中文：中朝友好合作互助条约）》，雙方代表分別係周恩來同金日成。條約喺嗰年9月10號生效。
1982年：1982年FIFA世界盃決賽（英文：1982 FIFA World Cup Final）喺馬德里舉行，意大利隊以3-1擊敗西德隊第三次攞冠軍，冠軍次數同巴西隊並列第一。
1987年：世界人口去到50億。
1989年：江澤民擔任中共中央總書記之後會見香港基本法起草委員會同香港基本法諮詢委員會委員，重申一國兩制方針不變，又提出「河水不犯井水」嘅講法，要香港人唔好將資本主義嘅一套照搬到內地。
1995年：緬甸反對派領袖昂山素姬被軟禁六年之後獲得釋放，佢呼籲軍政府同反對派重新展開對話，希望各方能夠最終達成和解。
2004年：第20屆日本參議院議員通常選舉。
2006年：Windows 98同Windows  ME唔再支援重大安全更新。
2006年：印度孟買發生火車連環爆炸案（英文：2006 Mumbai train bombings），209死，超過700人傷。
2006年：劉翔喺國際田聯超級大獎賽洛桑站以12秒88打破塵封13年嘅男子110米跨欄世界紀錄。
2010年：2010年7月11號日食。
2010年：第22屆日本參議院議員通常選舉。
2010年：烏干達發生2010年7月坎帕拉襲擊（英文：July 2010 Kampala attacks），74死71傷。
2010年：2010年FIFA世界盃決賽（英文：2010 FIFA World Cup Final）喺約翰尼斯堡舉行，西班牙隊加時以1-0擊敗荷蘭隊首次攞冠軍。
2012年：天文學家宣佈喺當年6月至7月間發現冥衞五。
2018年：香港大老山隧道卅年專營權喺凌晨零時屆滿，由運輸署接收。
2018年：香港中學文憑考試放榜，喇沙書院黃子衡成為歷來首名9科5**「終極狀元」，而佛教黃允畋中學年僅13歲嘅徐文鴻亦攞到5科20分成績夠入大學。
2019年：一架客運火車喺巴基斯坦南部撞向停喺同一條路軌上嘅一架貨運火車，最少14人死79人傷。
彭志遠

彭志遠係香港親中派教育界人士，曾經做過馬錦明慈善基金馬陳端喜紀念中學嘅校長，依家係閩僑中學嘅校長。

早年經歷
細個其實想做醫生，不過因為愈嚟愈鍾意數學，後來仲去咗英國讀大學修讀數學系，又喺澳洲讀過神學。佢一度移民澳洲，但之後回流返香港。
另外，喺馬錦明慈善基金馬陳端喜紀念中學工作嘅時候，佢亦有獨創校本美國研究科，並一度得到美國領事館支持。

事件
喺閩僑中學校長期間，學校發生過唐思藝孌童案。

政治立場
佢係香港親中派人士，喺馬錦明慈善基金馬陳端喜紀念中學時有份帶領成立「國家安全教育」工作小組，喺學校宣傳北京未經諮詢或香港人同意，強行訂立嘅港版國安法，就連聘書都加入「遵守《港區國安法》」、「確切推行國家安全教育及其理念」等的要求同埋條款，甚至喺親中派教聯嘅刊物嗰度寫文章鼓勵其他人一樣咁做。
2006年5月爪哇地震

2006年爪哇地震係2006年5月27號（印尼當地時間05:54(UTC+7)）喺印尼爪哇日惹以南嘅印度洋發生嘅強度6.3級大地震，另有4.8同4.6級餘震。
阪神地震

阪神地震又叫阪神淡路地震（日文：阪神・淡路大震災），係一場響1995年1月17號當地時間清晨5點46分52秒日本神戶一帶嘅地震，地震規模係黎克特制7.2級。做成6,434死，43,792傷。
通海地震

通海地震係1970年1月4號喺中國雲南通海發生嘅大地震，威力黎克特制7.7級。中華人民共和國見無外國人死傷，一直無公開發表呢次地震，直至十六年之後。而嗰時皇家香港天文臺公告過發生嚴重地震。
呢場地震死咗萬四人。雲南首府昆明，同佢差75哩，都好受影響。遠到300哩嘅越南河內，都震冧屋，好多人無屋企返。
里斯本地震

里斯本地震，或者叫里斯本大地震，通常係指1755年11月1號當地上晝9點40分喺葡萄牙王國首都里斯本嘅一場好大規模嘅地震，估計死咗差唔多十萬人，幾乎摧毀晒成個里斯本。根據地震學家估計，呢次地震規模去到9級，而震央喺葡萄牙聖文森角西南偏西大約200公里嘅大西洋入面。
康塞普森大地震

康塞普森大地震係南美洲嘅一場大地震，震央喺而家智利嘅康塞普森，喺1570年2月8號當地朝早9點爆發，黎克特制8.3級，重引發海嘯，估計最少有兩千人死。
美濃地震

美濃地震係2016年2月6號國家標準時間凌晨3點57分27秒，發生響臺灣南部高雄市美濃區嘅地震，黎克特制6.4級。地震造成117人死，551人傷，絕大多數死傷者都嚟自臺南永康嘅維冠金龍大樓冧樓現場。
九寨溝地震

九寨溝地震係發生響2017年8月8號當地時間21:19:49嘅地震，震央響中國四川阿壩藏族羌族自治州九寨溝縣漳扎鎮，規模去到黎克特制7.0級，震源離地面12公里。
閩僑中學

閩僑中學（Man Kiu College）係香港東區一間中學，喺寶馬山雲景道81號，1977年創校，現任校長係彭志遠。

唐思藝孌童案
喺2024年，循道衛理聯合教會觀塘堂揭發孌童案，前試用義務教士唐思藝涉嫌同未滿16歲少女非法性交，而唐思藝本身喺閩僑中學任教。校長彭志遠回應傳媒查詢嘅時候就話，收到記者查詢後才知悉事件，並已經即刻報告教育局、警察同社署跟進。
2023年土耳其-敍利亞地震

2023年土耳其-敍利亞地震係指2023年2月6號喺土耳其南部同敘利亞西部發生嘅地震，震級MW（中文：矩震級）7.8級，59,259人死，121,704人傷，297人失蹤。
北角衞理小學

北角衞理小學（英文：North Point Methodist Primary School）係香港北角一間小學，一九五九年由香港基督教循道衞理聯合教會創立，嗰時校址喺長康街十九號，分上下午校。
2018年9月1號學校搬去百福道2A號，同時改為全日制，屬於校網十四號。
大埔循道衛理小學

大埔循道衛理小學（英文：Tai Po Methodist School）係香港新界大埔區一間小學，喺大埔棟樑路10號，由香港基督教循道衛理聯合教會搞，2000年創校。
呢篇大埔循道衛理小學係關於香港教育（包括學校）有關嘅楔位文章。你可以透過編輯或修訂增加佢嘅內容。
22°28′N 114°11′E﻿ / ﻿22.46°N 114.18°E﻿ / 22.46; 114.18
將軍澳循道衞理小學

將軍澳循道衞理小學座落於香港將軍澳65區唐俊街15號，係香港循道衞理聯合教會喺2004年創辦嘅一間政府資助[未記出處或冇根據]小學（免學費），學校教學樓高四層，係全香港第二間四合院校園。至2008年12月，有四十幾個先生同七百幾個學生。
華英中學

華英中學（英文：Wa Ying College，縮寫 WYC，簡稱華英），喺香港九龍城區何文田常和街8號，係一間津貼男女子中學，辦學團體係香港基督教循道衛理聯合教會。校史可以追溯到1913年喺廣東佛山創校嘅華英學校（1946年開始叫華英中學），1952年因為中共建政而被逼停辦，到1971年由佛山華英中學嘅舊生喺香港恢復創辦。
校舍用咗近五十年之後，2018年教育局接納咗華英中學嘅原址重建申請。原訂計劃係喺2021年9月搬入新蒲崗嘅前文理書院（九龍）校舍作為臨時校舍，而原址會起過一座提供30間課室嘅後千禧校舍（由梁黃顧建築師事務所設計），預計重建為期三年。不過喺2021年5月19號，香港政府決定暫時撤回華英中學嘅重建計劃嘅4.7億元撥款申請，原因係未獲主導立法會嘅建制派議員支持計畫。由於之前討論期間梁美芬暗指華英中學曾參與反修例事件（華英中學校長尹志華曾經喺反修例運動期間，喺《華英家書》呼籲政府「擱置沒有迫切性而又造成嚴重分裂」嘅逃犯條例），俾教協同民主黨人士認為，親中派係以政治原因封殺撥款。

辦學宗旨
「
本基督精神，發展全人教育；藉宣講福音，培育學生活出豐盛生命，傳承勤學儉樸、尊師愛校之優良傳統。
」

校徽
香港華英嘅校徽保留佛山華英傳統，表示以基督精神為基礎，培訓學生成為博學多才、品格完美嘅中華精英。
「五道光芒」：代表德、智、體、群、美五育，係完美之人格光照世界。
「鐵砧」：代表以科技振興中華。
「百科全書」：代表博學多才。
「聖經」：代表以聖經為基礎，同時，華英又以「合作、關懷、服務」為校訓，發揚佛山華英「愛母校、愛師長、愛同學」嘅優良傳統。
衞理中學

衛理中學（The MCHK Wesley College，簡稱Wesley College）係一間由香港循道衞理聯合教會嚮1977年開辦嘅中學，開始時喺北角係津貼全日制男女校。1991年搬到小西灣道33號，1998年轉做母語教學，2010學年開始中一改返以英語教學。
葵涌循道中學

葵涌循道中學（Kwai Chung Methodist College），簡稱葵循，係香港葵青區嘅一間基督教中學，由香港循道衛理聯合教會創立，校訓係「信以致知」，同埋有實施雙班主任制嘅特色。

中一
中文、英文、普通話、數學、通識、綜合科學、普通電腦、生活與社會科、中史、視藝、宗教、生命教育、音樂、設計與科技、家政、體育。

中二
中文、英文、普通話、數學、通識、綜合科學、普通電腦、地理、歷史、視藝、宗教、生命教育、音樂、設計與科技、家政、體育。

中三
中文、英文、數學、通識、普通電腦、生活與社會科、物理、化學、生物、中史、地理、歷史、視藝、宗教、生命教育、音樂、設計與科技、家政、體育。

學生會
2016至2017學年嘅學生會係「Promise」，喺個選舉入面取贏到428張信任票，得到大約七成學生嘅信任。

刊物
葵涌循道中學有自己出版嘅刊物。

學生報
由2015至2016學年開始，每屆嘅葵循學生會都會定期出版葵循學生報。

傳媒
葵涌循道中學有由學生管理嘅「葵循學生自主傳媒」，有編採自主同獨立性。

老師擅自剪學生頭髮侵犯人權
2014年9月1號，開學之前已經將頭髮剪短嘅一位葵循道中三男學生畀個訓導主任話額頭嘅頭髮太長「犯校規」，同要求個學生盡快剪短佢。第二日，個男學生冇剪短到頭髮，而個訓導主任就要求個男學生即場以自己方式剪頭髮，之後個訓導主任仲話：「未得喎，咁我幫你剪！」，擅自剪個男學生額頭一大堆頭髮。個男學生因為咁而畀個訓導主任搞到情緒大受打擊。而個男學生嘅家長就鬧葵涌循道中學校方侵犯人權。教育局就指學校做嘢要合法同埋顧及學生嘅自尊。多名人民透過討論區留言指，涉事老師處理手法過分。
9月3號，個男學生嘅家長同個校方會面，校方承認個處理手法唔啱，同埋就呢件事道歉，而個訓導老師都向個男學生道歉。

校方干預學生言論自由 引起學生抗議
2017年11月16號，喺第21屆明報校園記者開學禮嘅合照環節度，葵涌循道中學學生劉康喺行政長官林鄭月娥後面，高舉「香港獨立」標語，抗議香港政府不斷打壓獨立運動同言論自由。
事後，葵涌循道中學校方警告劉康，同要求見家長，又表明，如果再喺林鄭月娥後面，舉「香港獨立」標語，就會記過。劉康覺得，示威係應有嘅表達權利，唔覺得當日抗議政府係有錯，又對校方不滿。劉康話，唔會驚受到打壓而放棄示威權，又計劃喺11月24號喺葵涌循道中學校外，派發宣傳香港獨立嘅單張。
11月24號，香港民族陣綫同學生動源喺葵涌循道中學門口，聲援劉康，同埋批評校方政治打壓，干預言論自由。同時，校方就以所謂安全理由，超過2小時禁止劉康離開學校。劉康批評，校方做法匪夷所思。雖然受到校方阻攔，而劉康喺呢日依然有同一啲人喺學校門口，抗議校方。抗議完之後，校方就冇再打壓劉康嘅言論自由。
2018年11月28號，劉康發表文章，回顧呢件事，篇文章題目係〈面對不義校方就要反抗〉，鼓勵學生「面對不義校方就要反抗」。
黃衛雄

黃衛雄（Ricky Wong Wai Hung），香港親中派基督教界別人士，前香港警察高級督察，亦做過沙田浸信會傳道。2019年10月，佢創立三一臨在浸信會，標榜自己係「全港唯一100%藍絲教會」。因此，有啲唔認同黃衛雄手法嘅人，稱呼佢做「黑警傳道」。

政治立場
佢係親中派人士，曾經指民主制度易放難收，會做成「政治內耗」、「爭取選票的民粹主義」，又話西方社會將「民主係神」嘅幻想向其他人洗腦，好多人都中咗計，但中共唔會中計。
佢又曾經公開同中聯辦協調部副處長張震洋交流，話要「基督教本色化」，又支持北京未經諮詢或香港人同意，強行訂立嘅《港版國安法》。
另外，佢所主理嘅教會，亦係全港首間基督教會舉行中國國慶崇拜。

指控沙田浸信會對佢進行欺壓
喺2019－2020年期間，佢曾經指控沙田浸信會朱世平牧師、蘇家輝牧師同埋該堂前同工陳健威牧師對佢進行打壓，話自己正直到金錢權力同性都無辦法收買佢，又話黑社會比沙田浸信會更有道義。

崇拜違反限聚令
喺2020年10月，佢所創辦嘅教會，喺一次聚會入面租用位於沙田石門嘅新界鄉議局大樓活動室，但人數超出當時政府因應武漢肺炎疫情訂立嘅限聚令，結果被新界鄉議局大樓以電郵發警告信。

被指拖欠私人助手薪酬
喺2021年1月，黃衛雄被揭發拖欠賴姓前私人助手薪金，結果被對方入稟小額錢債審裁處追討。對方又批評，對方應該反省點解無教會肯按立佢做牧師，話佢為人處世態度同方式極有問題，做人偽善、貪婪、狂躁、卑鄙。

管理教會財務爭議
佢喺管理教會財政問題上亦備受批評，2021年1月，幾位前董事、會友不滿佢喺運用教會奉獻嘅做法，喺教會人數同奉獻都唔穩定嘅情況下，用高於市價嘅價錢購入一啲器材，又拒絕價錢比較化算，為教會搵固定場地嘅方案。呢啲董事、會友批評，黃唔識尊重佢哋，之後入稟法院追討當初佢哋當初放喺教會嘅資金。另外，佢亦曾經提議動用教會存款投資股票來賺錢，但教友反對後就唔認自己咁講過。

涉嫌竄改維基百科
喺2024年9月，黃衛雄被揭發喺粵文維基百科修改資料，而且用上自己身份去改，又刪去唔少同佢有關嘅衝突嘅資料，將責任指向唔同其他人，違反利益衝突規定。
1955年

1955年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國四十四年
朝鮮半島
南韓：檀紀4288年
北朝鮮：主體四十四年
日本
昭和三十年
皇紀：2615年
佛曆：2497年~2498年
回曆：1374年5月7號~1375年5月16號
猶太曆：5715年4月7號~5716年4月16號

大件事
1月18號到1月20號：一江山島戰役（中文：一江山岛战役）爆發。
1月29號：美國國會通過《福爾摩沙決議（英文：Formosa Resolution of 1955）》，授權美國總統喺佢認為有必要時，派美軍去臺灣同澎湖群島幫中華民國政府防衞。呢個決議一路到1974年10月26號先至被廢。
2月8號至2月24號：中華民國政府喺美國第七艦隊護航下將浙江台州列島大陳島上面2萬8千幾名居民冚嘭唥撤退到臺灣，史稱「大陳島撤退（中文：大陳島撤退）」。
2月17號：中國人民銀行發行新人民幣。
2月27號：第27屆日本眾議院議員總選舉。
4月5號：英國首相邱吉爾辭職，以80歲高齡正式退出政壇。
4月11號：中華民國情報部門收買啟德機場一名清潔工人喺中華人民共和國政府一架包機安炸藥，想暗殺周恩來。最後做成16死3生還，周恩來冇上機乜事都冇，是為喀什米爾公主號事件（中文：克什米尔公主号事件）。
4月18號至4月24號：萬隆會議喺印度尼西亞萬隆召開。
5月5號：西德成為主權獨立國。
5月8號：西德加入北大西洋公約組織。
6月11號：法國勒芒一年一度嘅二十四小時大賽車發生意外，李維格（法文：Pierre Levegh）揸嘅跑車失事撞欄，車嘅引擎飛向觀眾，85死，近100人傷，是為1955年勒芒24小時耐力賽意外（法文：Accident des 24 Heures du Mans 1955）。
7月17號：頭一座迪士尼主題公園—迪士尼樂園喺美國加利福尼亞州對外開放。
7月22號：1955年環球小姐競選喺美國加利福尼亞州長灘舉行，由瑞士代表喜烈維隆賓贏冠軍。
7月27號：奧地利第二共和國成立。
7月30號：《中華人民共和國兵役法》正式實施。
8月9號：考古學家喺香港九龍深水埗發現李鄭屋古墓。考古學家話古墓係東漢時期嘅遺物，又認為古墓係屬於鄉紳嘅。
8月20號：臺灣發生「孫立人兵變案（中文：孫立人兵變案）」，陸軍上將孫立人（中文：孫立人）被革職同軟禁。
8月27號：《健力氏世界紀錄大全（英文：Guinness World Records）》首度發行，第一版厚198頁。
8月28號：香港大埔松仔園一班師生旅行途中遇上山洪暴發，沖走啲人，總共28人死。
9月27號：第一屆全國人大常委會第二十二次會議通過咗授予中華人民共和國元帥軍階嘅決議，中國人民解放軍史上「十大元帥」由此確立。
9月29號：第1屆印尼立法機構選舉。
10月1號：中華人民共和國改新疆省為新疆維吾爾自治區，成為五大民族自治區之一。
10月20號：魔戒最後一本《王者再臨》（The Return of The King）出版。
10月23號：越南國舉行1955年南越公投選舉，決定廢除帝制。
10月26號：越南共和國成立。
11月15號：日本嘅自由黨同民主黨合併成自由民主黨。
12月7號：英國首相艾德禮退出政壇。
12月15號：第1屆印尼制憲會議選舉。
12月25號：第3屆老撾最高人民議會選舉。

文學
小說家金庸嘅作品「書劍恩仇錄」開始喺香港新晚報連載。
陸子峯

陸子峯，香港親中派政治人，曾經參與2023年香港區議會選舉並當選區議員。

政治立場
佢係親中派嘅成員，畢業於中共中央統戰部轄下嘅暨南大學，曾經參加香港廣東社團總會同民建聯聯合主辦嘅「香港廣東社團青年政治人才培訓課程」。

選舉經歷
喺政府大幅度削減直選議席同排除民主派參選嘅2023年香港區議會選舉，陸子峯曾經以獨立名義參選地區委員會界別（油尖旺），攞到139票，成功當選。
中國男子足球國家隊

中國國家男子足球代表隊係代表中華人民共和國嘅足球隊，由中國足球協會打理，會出席國際足球賽事好似FIFA世界盃同亞足協亞洲盃，現任主教練係白蘭高·艾雲高域。
中國男子足球國家隊曾經打過一屆世界盃決賽週（2002年FIFA世界盃），亦攞過兩屆亞洲盃亞軍（1984年、2004年）。
中國嘅波衫贊助商早前係波司登；1980年開始換阿迪達斯；2018年換NIKE。原本主場波衫顏色係白色，從2007年開始變咗唔固定，一時白色，一時紅色。
由2016-2017球季開始，中國足球代表隊嘅主場波衫顏色係紅色，作客波衫顏色就由黃色取代白色，亦係為咗呼應炎黃子孫嘅稱呼。
去到2018年，中國足球代表隊作客波衫顏色就換咗黑色，但係由於中國足協高層反對，呢款作客波衫就冇喺比賽用過，2020年先至換番白色做作客波衫顏色。
蘇聯

（簡稱蘇聯；俄文：Союз Советских Социалистических Республик，縮寫：СССР，拉丁轉寫：Soyuz Sovetskih Sotsialisticheskih Respublik，1922年12月30號—1991年12月26號），曾經係世界上土地面積最大嘅國（22,402,200 km²），佔有東歐嘅大部份，以及幾乎成個中亞同北亞；陸地同挪威、芬蘭、波蘭、捷克斯洛伐克、匈牙利、羅馬尼亞、土耳其、伊朗、阿富汗、中國、蒙古同埋朝鮮接壤；而同瑞典、日本、美國同埋加拿大隔海相望。
根據蘇聯憲法，蘇聯係聯邦制國家，由 15 個平等權利嘅蘇維埃社會主義共和國（加盟共和國）照自願聯合嘅原則組成，由蘇聯共產黨領導，首都係莫斯科。國家元首係蘇聯最高蘇維埃主席團主席同蘇聯總統。政府首腦係部長會議主席（總理），實際嘅最高領導人係蘇聯共產黨中央委員會總書記。武裝力量稱為蘇聯紅軍。國歌係蘇聯國歌。
蘇聯係第二次世界大戰主要戰勝國，故此喺解體前係聯合國安全理事會常任理事國，有權否決議案。喺蘇聯解體之前，即係冷戰時期，蘇聯同美國一樣都係超級大國，蘇聯代表社會主義，而美國就係代表資本主義。兩國喺世界上都有好大嘅影響力，而且成日有衝突，例如韓戰、越戰、古巴飛彈危機。
1991年，蘇聯解體，冷戰先正式結束。

國名來源
蘇聯嘅全名係蘇維埃社會主義共和國聯盟。蘇維埃（俄羅斯話：совет）係由俄羅斯文音譯嘅詞語，佢嘅意思係工人委員會。
越南文化

相度一啲越南文化特色：入邊嘅越南女人着住四身襖或者越南旗袍，除低嘅頭笠放喺地下，佢哋彈住嘅樂器有獨弦琴、三十六弦琴、日琴（四弦琴）、竹琴。牆上掛住月琴、琵琶、越南二胡，重有四幅素女幀嘅畫。
越南文化系列文章

改
越南文化（粵拼：jyut6 naam4 man4 faa3；越南文：文化越南）有以下三種定義：
狹義：指越南主體民族京族嘅文化，呢個角度講嘅越南文化史係指京族嘅文明史。
廣義：廣義越南文化係指住落喺越南版圖嘅越南各族嘅全部文化，呢個角度係指越南所有民族佢哋自身嘅民族文化，但唔係政治意義上嘅國族文化。對於跨國民族，佢哋嘅民族文化會同時係若干所在國家嘅文化。
共同體定義：以上兩項定義係民族學、人類學概念，共同體定義係政治概念，亦即越南國族文化，呢個國族文化係指喺各民族多樣嘅文化色彩嘅基礎上，形成統一嘅越南民族文化。國族概念係指呢個主權國當中，佢嘅公民由於多項要素令佢哋凝聚成一個民族。共同體定義係家下喺越南文化領域嘅各家研究者、當局管理者嘅主流定義，因此比較多嘅學術資料、官方資料中，講起越南文化，係指越南國族文化。
北寧一班用傳統樂器演奏節慶樂曲嘅老人家
就越南文化史睇，佢係東南亞最古老嘅文化之一，一般認為：青銅時代嘅東山文化係佢嘅文化前身。之後畀中國總共一千年左右嘅統治，越南無論政治、思想、文藝，都深受中國文化嘅影響，佢至今分享中華文化遺產，所以係漢字文化圈一員。10世紀時越南從中國獨立，之後南進，陸續吞併而家越南中部嘅占婆國、南部原屬真臘嘅領土，於是越南文化多咗呢兩個地方嘅異質來源。而同處中南半島嘅其他國家，更多畀印度文化影響。
法國殖民地時期，越南文化受歐洲影響，比如傳入天主教、推廣拉丁字越南文。而越南文原先係用源自中國嘅唐字，再加上自己創製嘅喃字撈埋來寫，其中源自中文嘅詞用漢字，而固有詞有啲用喃字寫，有啲用漢字記音、或者訓讀。呢套文字叫做漢喃，係同中文一樣嘅意音文字，同粵文類似，一字一音噉寫低啲話。而拉丁字叫做國語字，係根據串法，一音一組字母分隔來記。
還劍湖度着越南旗袍嘅後生女
社會主義時期，越南文化深受政府控制嘅傳媒、社會主義宣傳影響。冷戰時，越南民主共和國係第二世界成員，所以同反共主義陣營嘅文化交流少，外國文化嘅流入，比較多係蘇聯、新中國、古巴呢啲陣營入便嘅同路人。
1990年代後，越南開始向其他亞歐美嘅國家開放，同外國文化交流比較多樣。但總體嚟講，越南文化基調係東亞文化分支，比如祖先崇拜、家國觀念、大乘佛教同儒家思想嘅主流地位等等。
中華人民共和國徽

中華人民共和國國徽（簡化字：中华人民共和国国徽），係中華人民共和國嘅主權象徵同標誌。
佢係由清華大學建築系梁思成、林徽因、李宗津、莫宗江、朱倡中等人搞出嚟嘅設計小組同中央美術學院嘅張仃、張光宇等人嘅設計小組一齊嚟整，最先喺1950年6月23號辦嘅中國人民政治協商會議第一屆全國委員會第二次會議提出咗噉嘅決議，重喺中央人民政府委員會第八次會議通過咗國徽嘅決議。而呢個國徽喺1950年9月20號嘅《中央人民政府公佈中華人民共和國國徽的命令》公佈咗出嚟。

國徽嘅主要內容同象徵
呢個國徽入面主要有國旗、天安門、穀穗同齒輪嘅圖案，齒輪中間嘅下面重有條紅嘅領巾響度。其中：
四粒五角星仔兜住粒大五角星：中國共產黨領導嘅全國人民大團結
齒輪同禾苗：喺工人階級領導嘅工農聯盟
天安門：體現咗中華人民共和國人民嘅革命傳統同民族精神，重係中華人民共和國首都——北京嘅象徵。
正紅色同金紅色：體現咗中華民族特有嘅吉壽喜慶嘅民族色彩同傳統。
而呢個國徽話係中國人民喺五四運動之後嘅新民主主義革命鬥爭，同工人階級領導嘅；以工農聯盟為基礎嘅人民民主專政嘅中華人民共和國正式成立。

中國內地
喺1991年3月2號嘅中華人民共和國第七屆全國人民代表大會常務委員會第18次會議入面，通過咗《中華人民共和國國徽法》，重由嗰時中華人民共和國主席——楊尚昆正式宣佈呢條法律喺1991年10月1號實行。

香港
喺1997年7月1號香港回歸之後，香港特別行政區政府通過咗立法會決議，中華人民共和國國徽喺香港嗰邊都受到法律嘅保護。

澳門
喺1999年12月20號澳門回歸之後，澳門特別行政區政府通過咗決議，中華人民共和國國徽喺澳門嗰邊都受到法律嘅保護。
幸福傳聲基金會

幸福傳聲基金會（英文：BlessVision Foundation）係香港一間慈善機構，2016年10月6號創立。基金會致力推動各項慈善工作、生命教育同人道關懷。亦同電影公司合作，成為關懷同行夥伴，舉辦公開場同專題講座，配合電影內容帶出發人深省嘅訊息，幫助心靈創傷嘅朋友。更推動「人道關懷」，舉辦課程、講座、電影分享會、海外關懷行動等，關心人口販賣、現代奴役等國際社會問題。另外，逢星期一晚上10:30喺香港商業電台雷霆881有一個「點算幸福」節目，邀請唔同嘉賓分享走出心靈底谷嘅故事，療癒聽眾心靈。

簡介
幸福傳聲基金會藉住媒體製作同流動媒體平台「傳聲筒」MP3機，喺唔同國家同地方傳播幸福嘅信息，並召募唔同人士受訓成為專業義工團隊，將傳愛嘅使命付諸行動。以媒體結合關懷，生命影響生命，喚醒人類愛心同良知，帶來社會嘅轉化，重建人類嘅普世價值。受過「幸福傳聲基金會」培訓嘅義工，會安排到唔同社區嘅家庭、醫院、安老院同海外災區進行心靈關顧同重建工作。

願景
喺黑暗嘅地方帶來光明，安慰受傷困苦嘅心靈，喺天災人禍頻繁嘅年代，以媒體平台配合人道關懷嘅工作，喚醒人類嘅愛心同良知， 恢復人類心靈嘅健康，重建愛嘅世界。

目的
建立無界限嘅安慰同治癒嘅流動媒體平台「傳聲筒」，隨時隨地傳播幸福嘅信息，將光明帶到給幽暗處、受傷同被剝削嘅心靈，幫助佢哋重獲自由。栽培同發展專業嘅心靈關顧義工隊，以行動配合平台喺世界活出愛。

幸福傳聲關懷行動
為關心唔同病患同心靈憂困嘅朋友，可以喺黑暗中遇見光明，得到幸福快樂，幸福傳聲基金會策動名為「幸福傳聲關懷行動」，由三個核心行動組成：
定期製作唔同主題嘅心靈節目，喺各平台播出，帶來心靈醫治同安慰。
將優質心靈節目放入《傳聲筒》MP3機，定期派發畀有需要人士，成為一份貼心嘅關懷工具。
定期專業培訓有心志嘅義工，配合《傳聲筒》MP3機，以探訪走入社區，成為其他人嘅同行者。

治癒電影
幸福傳聲基金會同香港嘅電影公司合作，致力推動能夠撫慰人心嘅電影，舉辦公開場同專題講座，透過電影內容傳遞正面訊息。為配合唔同嘅電影，亦會策劃唔同主題嘅媒體關懷行動。
《BIG 816》
《出租家人》
《自由之聲》
《白日之下》
《我愛你！》
《4拍4家族》
《燈火闌珊》
《白日青春》
《流水落花》
《販膚俗子》
《一路瞳行》
《媽媽的神奇小子》
《聽見歌 再唱》
《迷途花生醬》
《惡搞便當反「激」戰》
《淪落人》
《我的破嗝Miss》
《兄弟班》
《非同凡響》
《3​個小生去送殯》
《黃金花》
《奇蹟男孩》
《爸不得回家》
《天堂小屋》
《玩轉身後字》
《求生走佬Family》

幸福傳聲筒
幸福傳聲筒MP3機係一部流動關懷平台，專為長期病患者、病者家屬同臨終者而設嘅一部福音播放工具，承載永恆嘅愛同祝福，五大內容包括：
幸福傳聲筒：電台節目《幸福傳聲筒》15集生命故事
天父的情書：三位生命見證：演藝人喬宏、90後美少女鄭凱尹同愛心天使何燕珊。收錄梁永善牧師分享：苦難有價
我的禱告：面對死亡同病患嘅禱告、詩歌同分享，收錄楊牧谷牧師嘅「病榻聖言」
幸福詩歌集：40首詩歌，每一首都係由唔同嘅生命經歷編寫
靈情日記：收錄創世電視製作嘅靈情日記《馬太福音》

病童關懷計劃
長期病患嘅幼童一般都需要接受一段較長嘅治療時間，佢哋嘅生活圈子只可以喺屋企同醫院，唔可以返幼稚園讀書，噉樣對小朋友嘅社交同情緒等各方面嘅發展都受到影響。為咗支援長期病患幼童同家長喺心靈同生活適應上嘅需要，幸福傳聲基金會有退咗休嘅校長，為二至六歲患咗癌症嘅病童，開辦一啲簡單嘅學習班，令到病童有社交學習嘅機會，同時亦有專業人士同過來人向家長分享資訊。
越南國徽

越南國徽係越南主權嘅象徵同埋標誌。
越南社會主義共和國國徽正上面有粒金黃色嘅五角星，代表越南共產黨，國徽四周圍係稻穗同金色齒輪，代表工人階層同農民階層。金色齒輪下面有句越南文「Cộng Hòa Xã Hội Chủ Nghĩa Việt Nam」（意思係「越南社會主義共和國」）嘅紅底金字綬帶。越南國徽同中華人民共和國國徽好相似。
響1955年11月30日啟用嘅越南民主共和國（北越）國徽，係當今越南國徽嘅雛形。
夏佳理

夏佳理，GBM，GBS，CVO，OBE，JP（Ronald Arculli，1939年1月2號—），人稱「夏叔」，係香港律師同政治人物。做過香港行政會議非官守議員兼召集人、香港立法局同香港立法會議員，同香港交易所主席，同時亦係富衛集團第一任董事會主席。

積極支持賽馬運動
早喺1970年代初期，夏佳理已經喺香港賽馬會做馬主，最初嘅名下馬多數同張奧偉一齊擁有（「財」字輩、「河」字輩），當中以香港三冠馬王翠河最為出名，九七回歸之後，夏佳理名下馬唔只以個人名義擁有，重同老婆夏安麗一齊擁有（「紅運」系）。
沈集成

沈集成（Shum Chap shing，1960年6月27號—），人稱「大哥成」，係香港賽馬會練馬師，香港出世，1970年代開始騎師生涯，曾經做助理練馬師，跟愛倫學練馬幾年。
2003年馬季得到練馬師牌，同年憑「健威靈」攞到在港從練第一場頭馬。佢曾經憑「燦惑」同「自由好」兩匹馬，兩次贏得香港經典一哩賽冠軍，而佢亦曾經喺2012年，憑「小橋流水」揚威英國，贏過皇席錦標。
2015/2016馬季，佢以54場頭馬完成賽季，榮升華倉一哥，贏得「大哥成」嘅美譽。
2023/2024年度馬季，「浪漫勇士」不斷揚威海外，為佢帶嚟香港馬王美譽。

官非
沈集成曾經涉嫌非禮有夫之婦，裁判官彭中屏2009年9月2號認為，沈集成係午夜獵人，勾搭女人玩一夜情。亦因為咁，沈集成從此被網友蔑稱為「咸成」，而佢喺2008-2009年度馬季嘅頭馬數字大幅下跌，只係攞到18場頭馬，開始進入低潮期，直到2011/2012馬季攞到34場頭馬之後，低潮期先至結束。
鈣

鈣（粵拼：koi3）係金屬元素一種，符號Ca，原子序數20，原子重量40.078(4)。
鈣係地殼上第五多嘅元素，係所有生物必需嘅元素，係動物身上最多嘅金屬。鈣化學上活躍，好多時用來做還原其他金屬。
自然界有六種穩定同位素存在，另外有11種放射性同位素。
維基同享有多媒體嘅嘢：
Calcium（類）
西奧多羅斯福

西奧多羅斯福（英文：Theodore Roosevelt，1858年10月27號—1919年1月6號）係第26任美國總統。麥金利被人暗殺之後以42歲之齡繼任總統，係美國歷史上最後生嘅總統。
羅允芝

羅允芝（英文：Giann Law Wan Chi，藝名：字N，本名：羅佩芝，1993年2月2號—）係香港女模特兒、節目主持、女演員，2021年ViuTV真人騷選美節目《最後一屆口罩小姐選舉》「除罩最靚獎」得主。

簡歷
羅佩芝早年喺網上拍片而出名，作品包括2017年「女朋友翻譯機」；2018年喺ViuTV主持當年世界盃嘅電視節目。
2021年，羅佩芝參選ViuTV真人騷選美節目《最後一屆口罩小姐選舉》入圍廿強，代號「三小辣」。雖然之後被FOUL，佢嘅表現仍得觀眾讚賞，最後仲攞到由觀眾喺Facebook投選嘅「除罩最靚獎」。
2022年29歲生日嗰日，佢宣佈改名叫「羅允芝」，避開同1980年代活躍嘅香港藝人羅佩芝撞名。
黃素歡

黃素歡（英文：Gobby Wong，1970年5月28號—），係香港女演員，1988年參選亞洲小姐競選攞到「和平小姐」，之後就加入咗亞洲電視做藝員，演出過唔少電視劇。

演出
呢個表唔完整，歡迎加料。